Cozef Polçinski

Cozef Cerard Polçinski (; ) — amerikalı nəzəri fizik və sim nəzəriyyəçisi.

 Bioqrafiyası 

Polçinski Nyu-Yorkun Uayt-Pleyns şəhərində anadan olmuşdur. O, maliyyə məsləhətçisi və menecer olan Böyük Cozef Cerard Polçinski (1929–2002) və ofis işçisi, eyni zamanda evdar qadın olan Coan (qızlıq soyadı Tornton) cütlüyünün iki övladından böyüyü idi. Polçinskinin ata tərəfdən babası polyak olsa da, o, əsasən irland mənşəli idi.

Polçinski 1971-ci ildə Arizona ştatının Tuson şəhərindəki "Canyon del Oro" orta məktəbini bitirmişdir. O, 1975-ci ildə Kaliforniya Texnologiya İnstitutunda (Caltech) bakalavr dərəcəsi almış, 1980-ci ildə isə Stenli Mandelstamın rəhbərliyi altında Berkli Kaliforniya Universitetində fəlsəfə doktoru (Ph.D.) dərəcəsinə yiyələnmişdir. Aspirantlıq dövründə onun heç bir elmi məqaləsi dərc olunmamışdır. O, SLAC (1980–82) və Harvard Universitetində (1982–84) doktoranturadan sonrakı (postdoktorantura) tədqiqat fəaliyyətindən sonra, 1984-cü ildən 1992-ci ilə qədər Ostin Texas Universitetində professor kimi çalışmışdır. 1992-ci ildən 2017-ci ilin mart ayına qədər Santa-Barbara Kaliforniya Universitetinin Fizika fakültəsinin professoru və oradakı Kavli Nəzəri Fizika İnstitutunun daimi üzvü olmuşdur.

 İstinadlar 

 Xarici keçidlər 

Personal website

Kateqoriya:16 mayda doğulanlar
Kateqoriya:1954-cü ildə doğulanlar
Kateqoriya:2 fevralda vəfat edənlər
Kateqoriya:2018-ci ildə vəfat edənlər
Kateqoriya:Santa-Barbarada vəfat edənlər
Kateqoriya:Əlifba sırasına görə şəxslər
Kateqoriya:Əlifba sırasına görə alimlər
Kateqoriya:ABŞ fizikləri
Kateqoriya:XX əsrin fizikləri
Kateqoriya:Fəlsəfə doktorları
Kateqoriya:Ostin Texas Universitetinin müəllimləri
Kateqoriya:Harvard Universitetinin müəllimləri
Kateqoriya:Kaliforniya Texnologiya İnstitutunun məzunları
Kateqoriya:Berkli Kaliforniya Universitetinin məzunları
Kateqoriya:Amerika Fizik Cəmiyyətinin üzvləri
Kateqoriya:ABŞ Milli Elmlər Akademiyasının üzvləri
Kateqoriya:Amerika İncəsənət və Elmlər Akademiyasının üzvləri